CELEX: 32020D1813
Language: fi
Date: 2020-11-26 00:00:00
Title: Poliittisten ja turvallisuusasioiden komitean päätös (YUTP) 2020/1813, annettu 26 päivänä marraskuuta 2020, Välimerellä toteutettavaa Euroopan unionin sotilasoperaatiota (EUNAVFOR MED IRINI) koskevan luvan vahvistamisesta uudelleen (EUNAVFOR MED IRINI/2/2020)

2.12.2020   
               
               
                  FI
               
               
                  Euroopan unionin virallinen lehti
               
               
                  L 404/9
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2020/1813,
         annettu 26 päivänä marraskuuta 2020,
         Välimerellä toteutettavaa Euroopan unionin sotilasoperaatiota (EUNAVFOR MED IRINI) koskevan luvan vahvistamisesta uudelleen (EUNAVFOR MED IRINI/2/2020)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Välimerellä toteutettavasta Euroopan unionin sotilasoperaatiosta (EUNAVFOR MED IRINI) 31 päivänä maaliskuuta 2020 annetun neuvoston päätöksen (YUTP) 2020/472 (1) ja erityisesti sen 8 artiklan 3 kohdan,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä maaliskuuta 2020 päätöksen (YUTP) 2020/472, jolla perustettiin ja käynnistettiin Euroopan unionin sotilasoperaatio Välimerellä (EUNAVFOR MED IRINI) 31 päivään maaliskuuta 2021 saakka.
                  
               
                     (2)
                  
                  
                     Päätöksen (YUTP) 2020/472 8 artiklan 3 kohdassa säädetään, että sen estämättä, mitä operaation voimassaoloajasta säädetään, operaatiota koskeva lupa on vahvistettava uudelleen neljän kuukauden välein ja että poliittisten ja turvallisuusasioiden komitea jatkaa operaatiota, paitsi jos operaation merivalvontakaluston käyttöönotto johtaa muuttoliikkeen osalta vetovaikutukseen, joka voidaan todentaa operaatiosuunnitelmassa vahvistettujen kriteerien mukaisesti kerätyn perustellun näytön perusteella.
                  
               
                     (3)
                  
                  
                     Poliittisten ja turvallisuusasioiden komitea antoi 23 päivänä heinäkuuta 2020 päätöksen (YUTP) 2020/1104 (2), jossa vahvistettiin uudelleen operaatiota koskeva lupa 30 päivään marraskuuta 2020.
                  
               
                     (4)
                  
                  
                     Operaation komentaja on toimittanut kuukausittain raportit vetotekijöistä.
                  
               
                     (5)
                  
                  
                     Operaatiota koskeva lupa olisi vahvistettava uudelleen sen toimeksiannon kolmannelle neljän kuukauden jaksolle, ja operaatiota olisi jatkettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            EUNAVFOR MED IRINIä koskeva lupa vahvistetaan uudelleen, ja operaatiota jatketaan 1 päivänä joulukuuta 2020 alkavaksi ja 31 päivänä maaliskuuta 2021 päättyväksi kaudeksi.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 26 päivänä marraskuuta 2020.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 101, 1.4.2020, s. 4.
         
            (2)  Poliittisten ja turvallisuusasioiden komitean päätös (YUTP) 2020/1104, annettu 23 päivänä heinäkuuta 2020, Välimerellä toteutettavaa Euroopan unionin sotilasoperaatiota (EUNAVFOR MED IRINI) koskevan luvan vahvistamisesta uudelleen (EUNAVFOR MED IRINI/1/2020) (EUVL L 242, 28.7.2020, s. 3).